Illyés Gyula megítélése a múló időben. Centenáriumi körkérdés – Anno 1992
Szerző nélkül, publicisztika, interjú, Stádium, 2014
Illyés Gyula születésének 90. évfordulója, 1992. november 2. alkalmából a Hajdú-Bihari Napló kulturális rovatának akkori két fiatal újságírója, Arany Lajos és Erdei Sándor körkérdéseket tett fel Debrecenben élő irodalomtörténészeknek, akik közül Görömbei András, Kiss Tamás, Szuromi Lajos válaszai olvashatóak a cikkben. A feltett kérdések: 1. A magyar irodalom meghatározó nagy értékei között tartja-e számon Illyés életművét? 2. Mely írói műfaját [műfajait], illetve mely konkrét alkotását [alkotásait] érzi a legmaradandóbb értékű[ek]nek? 3. Melyiket [melyeket] ajánlja feltétlenül elolvasásra az ifjúságnak, az Illyéssel most ismerkedő tizenéveseknek? 4. Hogyan értékeli Illyésnek a volt pártállami hatalomhoz való viszonyulását? 5. Az életmű az Ön megítélése szerint miben hozott leginkább újat a magyar irodalom számára?